Author: TEST
Last saved by: agenda0

MINISTERSTVO PÔDOHOSPODÁRSTVA
SLOVENSKEJ REPUBLIKY
––––––––––––––––––––––––––––––––––––––––––
Číslo : 3300/2001-100

Materiál na rokovanie
vlády SR

Dodatok

Návrh
 
na zabezpečenie definitívneho riešenia preložky štátnej cesty II/520
 súvisiacej  s vodárenskou nádržou Nová Bystrica
__________________________________________________________________________

Podnet :				                                    Obsah materiálu :

Na základe vlastnej iniciatívy                                               1. Návrh uznesenia – nové znenie
	                                                                                        2.  Predkladacia správa
	                                                                                        3.  Záznam z rokovania

Predkladá :

Pavel  Koncoš
minister pôdohospodárstva
Slovenskej republiky

Jozef  Macejko
minister dopravy, pôšt a telekomunikácií
Slovenskej republiky

Bratislava, 12. február 2002
Návrh

Nové  znenie

UZNESENIE VLÁDY SLOVENSKEJ REPUBLIKY
č. 
z 

k návrhu na zabezpečenie definitívneho riešenia preložky štátnej cesty II/520 súvisiacej s vodárenskou nádržou Nová Bystrica

Číslo materiálu: |

Predkladateľ:

minister pôdohospodárstva SR 
minister dopravy, pôšt a telekomunikácií SR

Vláda 
A.     schvaľuje
A.1.	návrh na realizáciu preložky štátnej cesty II/520 medzi obcami Nová Bystrica – Oravská Lesná v rokoch 2003 – 2006 s celkovou predpokladanou obstarávacou cenou 1,6 mld. Sk, ktorá bude záväzne stanovená na základe výsledku štátnej expertízy pred vydaním stavebného povolenia.

B.      ukladá
ministrovi pôdohospodárstva
B.1.     zabezpečiť prípravné práce pre preložku štátnej cesty II/520 Nová Bystrica – Oravská Lesná do obstarania stavebného povolenia
do 31.1.2003

        ministrovi pôdohospodárstva a ministrovi dopravy, pôšt a telekomunikácií
        B.2.         zabezpečiť bezodplatné odovzdanie vypracovanej prípravnej dokumentácie pre        preložku štátnej cesty II/520 Nová Bystrica – Oravská Lesná Vodohospodárskou výstavbou, š.p. Bratislava a jej prevzatie Slovenskou správou ciest
              do  31.3.2003

ministrovi dopravy, pôšt a telekomunikácií

B.3.    pri príprave návrhu štátneho rozpočtu na rok 2003 a ďalšie roky uplatniť požiadavku na navýšenie finančných zdrojov v programe výstavby cestnej siete o finančné zdroje potrebné na zabezpečenie podprogramu výstavby preložky štátnej cesty II/520 Nová Bystrica – Oravská Lesná v  rámci vládnych  priorít

Vykonajú:	minister pôdohospodárstva 
minister dopravy, pôšt a telekomunikácií

Predkladacia správa

	Na základe požiadavky predsedu vlády SR na rokovaní vlády SR 19. decembra 2001 k materiálu Ministerstva pôdohospodárstva SR č. 3300/2001-100 „Návrh na zabezpečenie definitívneho riešenia preložky štátnej cesty II/520 súvisiacej s vodárenskou nádržou Nová Bystrica“, ako aj v nadväznosti na dodatočne doručené stanovisko Ministerstva financií SR, sa uskutočnili rokovania zástupcov Ministerstva pôdohospodárstva SR, Ministerstva dopravy, pôšt a telekomunikácií a Ministerstva financií SR s cieľom doriešiť otázky financovania a termínov realizácie tejto verejnej akcie.  
	Posledné rokovanie na úrovni štátnych tajomníkov uvedených ministerstiev, na ktorom došlo k vzájomnej zhode, sa uskutočnilo 7.2.2002. Na základe záverov z tohto rokovania (záznam je v prílohe) bolo upravené znenie návrhu uznesenia vlády SR. 
	Financovanie prípravných prác na túto akciu je v roku 2002 v plnom rozsahu zabezpečené v rámci rozpočtovej kapitoly MP SR (40 mil. Sk). Vzhľadom na ich časovú náročnosť  (dokončenie geologického prieskumu v súvislosti s čiastočnou zmenou trasovania preložky, spracovanie projektovej dokumentácie, identifikácia vlastníkov dotknutých pozemkov a nadväzné usporiadanie majetkoprávnych vzťahov, ...) je však reálne predpokladať, že s vlastnou realizáciou stavby sa bude môcť začať až začiatkom roka 2003, a to za podmienky, že stavba bude zaradená medzi vládne priority a v kapitole Ministerstva dopravy, pôšt a telekomunikácií SR v rokoch 2003-2006 budú z tohto titulu navýšené finančné zdroje v programe výstavby cestnej siete.